"Аҵарашықәс анҵәамҭазы ашколқәа зегьы ҳарҭаауеит, ашкол аҭагылазаашьа гәаҳҭоит, иагу-иабзоу еилаҳкаауеит. Иҟоу аилагарақәа зегьы ашәҟәы ианҵаны, аԥсшьараамҭа иалагӡаны идыриашарцазы ашкол анапхгара ираҳҭоит. Амашәыр аныҟало аамҭазы ахәыҷы дымҩақәызҵо арҵаҩы иоуп, уи азы- дазыҟаҵазароуп иара. Амцакра аамҭазы рхы шымҩаԥыргашеи, аԥҟарақәеи рдыруазароуп арҵаҩцәеи аҵаҩцәеи. Ашколқәа рҿы имҩаԥаагоит аҽазыҟаҵарақәа, амцакра аамҭазы ишдәылҵша, рхы шымҩаԥыргаша дҳарбоит. Ахәыҷқәа ашколқәа рҿы амцарцәагатә маругақәа хәмаргас ирымамзароуп", - ҳәа еиҭеиҳәеит Кәыҵниа.
Инеиҵыху аицәажәара шәазыӡырҩыр шәылшоит арадио Sputnik Аԥсны аефир аҿы.